е вероятно да окаже съществено отрицателно въздействие върху сектора за производство на вятърна енергия като цяло. Освен това при разследването се установи също така, че производителите от Съюза на ТСВ играят важна роля за гарантиране на дългосрочна стратегия за снабдяване, що се отнася до политиката на Съюза в областта на енергията от възобновяеми източници, без да се създава зависимост от доставките само от трети държави. Европейските производителите на ТСВ са необходими, за да могат производителите на вятърни турбини — като част от политиката по отношение на енергията от възобновяеми източници — да имат надежден партньор за разработване на нови суровини и да имат конкурентно предимство спрямо производителите от трети държави. На последно място, счита се, че политиката по осигуряване на еднакви условия на конкуренция в ЕС не противоречи на целите на политиката в областта на енергията от възобновяеми източници.
 (507)
 Поради това твърденията на заинтересованите страни в тази връзка бяха отхвърлени.
 6.2.2. Производители на ски и други ползватели
 (508)
 Няколко ползватели от сектора за производство на ски изказаха твърдението, че съществуването на производители на ТСВ в Съюза е от съществено значение за стабилността на доставките им, тъй като имат нужда от местен партньор за тясно сътрудничество и конкретни ТСВ в по-ниски обеми, които понастоящем не се произвеждат извън Съюза. Освен това те подчертаха, че секторът на ТСВ в Съюза има основна роля за подобряване на продуктите им и за разработване на нови решения. Сътрудничеството в областта на научноизследователската и развойната дейност с производителите на ТСВ през последните години доведе до увеличаване на ефективността, подобряване на показателите на продуктите и разработване на нови и по-екологосъобразни продукти. Тези ползватели заявиха, че производителите от Съюза на ски не могат да имат същото сътрудничество с китайските или египетските доставчици на ТСВ, тъй като ще загубят възможността си да останат на челни позиции в областта на иновациите (и по-специално на зелените и устойчивите иновации) и самите те ще се изложат в по-голяма степен на нелоялен конкурентен внос.
 (509)
 Комисията установи, че твърденията съдържат основателни причини, особено по отношение на научноизследователската и развойната дейност в сектор, чието развитие се дължи в основна степен на тази дейност. Не бяха получени контрааргументи по повдигнатите въпроси от страна на производителите износители. Комисията обаче отбеляза също, че производителите на ски използват по-малки количества ТСВ в сравнение с производителите на вятърни турбини.
 (510)
 Други ползватели от Съюза не заявиха своя интерес в хода на разследването.
 (511)
 Поради това Комисията заключи, че от гледна точка на ползвателите няма основателни причини да не се налагат антидъмпингови мерки, а по-скоро, че оцеляването на сектора на ТСВ в Съюза е важно за няколко групи ползватели.
 6.3. Доставчици
 (512)
 Двама производители от Съюза на РСВ, който е основната суровина за ТСВ, както и сдружение, представляващо производителите на РСВ от Съюза, заявиха своя интерес и подкрепиха налагането на антидъмпингови мерки. Те заявиха, че ще бъде във вреда на производителите на РСВ от Съюза да загубят основните си клиенти, тъй като това ще застраши собственото им оцеляване в Съюза.
 (513)
 Поради това Комисията заключи, че налагането на мерки